പരിഭാഷ : ശ്രീധർ Translation : Sree Dhar
ജീവജാലങ്ങൾ ഉള്ളതായി നമുക്ക് അറിയാവുന്ന ഒരേയൊരു ഗ്രഹം ഭൂമിയാണ്.
ഇവിടം ജീവജാലങ്ങളാൽ സമൃദ്ധമാണ്.
കാട് ഏദൻ തോട്ടം പോലെ ആണ്.
ഭൂമിയുടെ ഉപരിതലത്തിന്റെ 6% മാത്രം വരുന്ന കാടുകളിലാണ്
കരയിൽ വസിക്കുന്ന ചെടികളിലും മൃഗങ്ങളിലും
പാതിയും കാണപ്പെടുന്നത്.
കാടുകളിൽ വെളിച്ചവും വെള്ളവും പോഷകങ്ങളും,
കൃത്യമായ അളവിലാണ് ഉള്ളത്, ആയിരക്കണക്കിന് വർഷങ്ങളായി.
ഇവിടെ ജീവിതം സുഖമായിരിക്കും അല്ലെ.
ഇതാണ് ഇന്ദ്രി.
നമ്മളെപ്പോലെ തന്നെ കുരങ്ങുവർഗ്ഗത്തിൽ പെട്ടതാണ് ഇവ.
മഡഗാസ്കറിലെ ഈ കാടുകളിലാണ് ഇതിന്റെ താമസം.
ഇവിടെ ജീവിക്കുക എന്നത് ...
... അത്ര എളുപ്പമുള്ള കാര്യമല്ല.
ഈ പറുദീസയിൽ നല്ല തിരക്കാണ്.
മുക്കിലും മൂലയിലും ജീവൻ നിറഞ്ഞിരിക്കുന്നു.
ഓരോ നിമിഷവും കണക്കാക്കാനാവാത്ത വിധം ജീവജാലങ്ങൾ
ഭക്ഷണത്തിനും ഇടത്തിനും പോരാടുന്നുണ്ട് ഇവിടെ.
മറ്റേത് കാട്ടുമൃഗത്തിനെയും പോലെ,
ഇന്ദ്രികൾക്കും ഇവിടെ ജീവിക്കാൻ പലവഴികളും കണ്ടെത്തണം.
കാരണം, ഭൂമിയിലെ ഏറ്റവും മത്സരബുദ്ധിയുള്ള ഇടമാണ് ഇത്.
വളരെ സങ്കീർണ്ണമായ സ്ഥലങ്ങളാണ് കാടുകൾ ...
...നിബിഡമായ സസ്യസമ്പത്താൽ തീർത്ത ത്രിമാന ലോകങ്ങൾ.
ഇവിടെ ഉള്ള 90% ജീവികളും ജീവിതകാലം മുഴുവൻ മരത്തിൽ കഴിഞ്ഞുകൂടുന്നവരാണ്.
അവർ ഓരോരുത്തർക്കും സഞ്ചരിക്കാനുള്ള വഴികൾ കണ്ടുപിടിക്കേണ്ടതുണ്ട്.
ദേ 100 അടി ഉയരത്തിൽ തൂങ്ങിക്കിടക്കുന്നു ഒരു സ്പൈഡർ മങ്കി [spider monkey].
ഇവർ കുടുംബത്തോടെയാണ് സഞ്ചാരം, ഇവർക്ക് ആവശ്യമുള്ളതെല്ലാം
കാടിന്റെ മുകളിലത്തെ നിലയായ ഇവിടെ കിട്ടും.
ഇത്രയും ഉയരത്തിൽ ജീവിക്കുന്നത് ലോലഹൃദയർക്ക് പറഞ്ഞിട്ടുള്ളതല്ല.
നീളൻ കാലുകളും കൈ പോലെ പിടിക്കാൻ പാകത്തിന് വളയുന്ന വാലും,
മരം കയറാൻ വളരെ ഉപകാരപ്രദമാണ്.
പക്ഷെ ഈ കഴിവുകളെല്ലാം പഠിച്ചെടുക്കുന്നത് ഇത്ര ഉയരത്തിൽ ആണെങ്കിലോ?
മൂന്നിലൊന്ന് സ്പൈഡർ കുരങ്ങുകളും പ്രായപൂർത്തിയാവുന്നത് വരെ ജീവിക്കാറില്ല.
ഈ കുഞ്ഞിന് കുറച്ച് മാസങ്ങളുടെ പ്രായമേ ആയിട്ടുള്ളൂ.
മരത്തിൽ കയറാനുള്ള കഴിവിന് അനുസരിച്ചിരിക്കും ഇവളുടെ ഭാവി.
ചേട്ടന്റെയും ചേച്ചിയുടെയും കൂടെ മരത്തിൽ പരിശീലിച്ച്,
സ്വന്തം വാലിൽ എങ്ങനെ തൂങ്ങികിടക്കാം എന്ന് ഇവൾ പഠിച്ചു കഴിഞ്ഞു...
...എല്ലാം അച്ഛന്റെ നിരീക്ഷണത്തിൽ.
അവൾക്കും കളിയിൽ കൂടണമെന്നുണ്ട്, പക്ഷെ ഇളയതായതു കൊണ്ട്,
ഇപ്പൊ തൽകാലം ഈ കൂട്ടത്തിൽ കൂട്ടില്ല.
അതുകൊണ്ട് അവൾ കളിക്കാൻ വേറൊരിടം കണ്ടെത്തി.
പക്ഷെ എല്ലാ മരങ്ങളും ഒരുപോലെ അല്ല.
ഇത് കുറച്ചുകൂടെ വിദഗ്ദ്ധരായവർക്ക് ഉള്ളതാണ്.
ആവേശം? തീർച്ചയായും ഉണ്ട്!
ടെക്‌നിക്ക്?
ഇനിയും മെച്ചപ്പെടുത്താവുന്നതാണ്.
ഇതിനിടയിൽ കുടുംബത്തിലെ പലരും ഭക്ഷണം തേടി
നീങ്ങിത്തുടങ്ങി.
ഇത്രയും ഉയരം കുഞ്ഞുങ്ങൾക്ക് പറ്റിയ സ്ഥലമല്ല.
അച്ഛൻ ശ്രദ്ധിക്കാത്ത സമയത്ത്, മറ്റുള്ളവരുടെ കൂടെ കൂടുക എന്നത്
അടക്കാനാവാത്ത കൊതിയാണ്.
പക്ഷെ സൂക്ഷിക്കണം.
ഇത്രയും ഉയരത്തിൽ നിന്നും വീണാൽ മരണം ഉറപ്പാണ്.
ഇതാദ്യമായിട്ടാണ് ഇത്രയും ഉയരത്തിൽ ഇവൾ ഒറ്റയ്ക്ക് കയറുന്നത്.
ഉയരം കൂടുംതോറും ചില്ലകളുടെ വണ്ണം കുറഞ്ഞുവരുന്നു.
വാൽ ഉള്ളതുകൊണ്ട് വീഴാതെ രക്ഷപ്പെട്ടു...
... പക്ഷെ ഇപ്പൊ അടുത്തെങ്ങും എത്തിപ്പിടിക്കാൻ കൊമ്പുകളില്ലാതെ ത്രിശങ്കു സ്വർഗത്തിലാണവൾ.
അച്ഛൻ ഇതെല്ലാം നോക്കിയിരിപ്പുണ്ട്.
അച്ഛന് ശക്തിയുള്ളതു കൊണ്ട്, സ്വന്തം ശരീരം കൊണ്ട് ഒരു പാലം ഉണ്ടാക്കുന്നു,
മകൾക്ക് കേറി രക്ഷപ്പെടാൻ.
എന്തായാലും ഒരു പാഠം പഠിച്ചു.
എന്നാൽ ഇത്രയും ഉയരത്തിൽ ജീവിക്കുന്നത് കുരങ്ങന്മാർ മാത്രമല്ല.
ശരീരത്തിന് വലിപ്പം കുറവാണെങ്കിൽ പറ്റിയ ഒരു മരം കണ്ടുപിടിച്ചാൽ വീട് റെഡി.
ഇവനാണ് ഡ്രാക്കോ പല്ലി [Draco lizard].
ഒരു പെൻസിലിന്റെ വലിപ്പമേ ഉള്ളൂ ഇവന്, ഉറുമ്പുകളാണ് ഇവന്റെ ഭക്ഷണം.
ഈ ഒരു മരത്തിൽ ഇവന് വേണ്ടതെല്ലാം കിട്ടും...
ഒരു അക്ഷയപാത്രം തന്നെ.
സ്ഥിരമായി വസിക്കാൻ പറ്റിയ സ്ഥലം.
പക്ഷെ എന്ത് ചെയ്യാനാ...
... ഇവിടെ മുൻപേ ആൾതാമസമുണ്ട്.
ഈ വലിയ ആൺ പല്ലിയാണ് ഈ മരത്തിന്റെ മുതലാളി.
ഡ്രാക്കോകൾക്ക് പങ്കിട്ട് ശീലവുമില്ല.
ഉടമസ്ഥൻ അപായത്തിന്റെ കൊടി പൊക്കി കാണിക്കുന്നു.
കടന്നുകയറ്റക്കാരെ വച്ചുപൊറുപ്പിക്കില്ല.
മുതലാളി കാണാൻ ഭയങ്കരൻ മാത്രമല്ല...
...ഒരു യുദ്ധത്തിനും തയ്യാറാണ്.
ഇപ്പൊ എന്ത് ചെയ്യും.
അടുത്തെങ്ങും വേറെ സുരക്ഷിതമായ സ്ഥലങ്ങളില്ല.
തീരുമാനം എടുത്തേ പറ്റൂ.
പൊരുതണോ...
...അതോ പിന്മാറണോ?
കാടുകളിൽ മാത്രമേ വ്യാളികളെപോലെ പറക്കുന്ന പല്ലികളെ കാണാനാകൂ.
ഒറ്റച്ചാട്ടത്തിന് 100 അടി സഞ്ചരിക്കാനാകും ഇവന്.
കാട്ടിൽ സഞ്ചരിക്കാൻ ഏറ്റവും കാര്യക്ഷമമായ മാർഗം ഇതാണ്.
ഒരുപക്ഷെ ഈ മരത്തിൽ ഭക്ഷണം ലഭിക്കുമായിരിക്കും, വേറെ ആരും താമസവും ഇല്ലായിരിക്കാം.
കാട്ടിൽ ഇടത്തിനായി എല്ലാവർക്കും മത്സരിക്കേണ്ടി വരും.
സൂര്യരശ്മികളിൽ വെറും 2% മാത്രമേ ഇവിടെ നിലത്ത് എത്തുന്നുള്ളൂ ...
... അതുകൊണ്ട് ചെടികൾ പോലും പോരാടണം
വളർച്ചക്ക് ആവശ്യമായ വെളിച്ചം കിട്ടാൻ.
300 വർഷങ്ങൾക്ക് മുൻപ് തുടങ്ങിയതാണ് ഈ ഹുറാ മരത്തിന്റെ വെളിച്ചത്തിനായുള്ള മത്സരം.
അന്ന് മുതൽ അത് ഓരോ ദിവസവും വേണ്ട വെള്ളവും വെയിലും വലിച്ചെടുത്ത്
ഇന്നത്തെ ഈ ഭീമനായി വളർന്നു.
ഇവിടെ വളരാൻ ഓരോ മരവും ചെയ്യേണ്ട കാര്യമാണ് അത്...
... കാടിന്റെ അടിത്തട്ടിലെ ഇരുട്ടിൽ നിന്നും ഉയർന്നുപൊങ്ങുക എന്നത്.
അതുമാത്രമല്ല, അതിന്റെ ജയം മറ്റു ജീവജാലങ്ങൾക്ക് വഴിവെച്ചിരുന്നു.
ഇതിന്റെ ചില്ലകൾ വേറെ 1000 ചെടികളെ താങ്ങുന്നുണ്ട് ഇപ്പോൾ.
ഇത്തരം പന്നച്ചെടിയും [ferns],
അത്തിയും [figs] ഓർക്കിഡുകളും മറ്റു മരങ്ങളുടെ ചില്ലയിൽ മാത്രമേ വളരുകയുള്ളൂ.
1,000 ചെടികൾ ഒരു വൃക്ഷത്തിൽ വളരുന്നു.
ഈ കാട് നിറയെ ഈ കഥ പലതവണ ആവർത്തിക്കുകയാണ്.
അതുകൊണ്ടുതന്നെ, കാടുകളിലാണ് ലോകത്ത് മറ്റെവിടെ ഉള്ളതിനേക്കാൾ
അധികം സസ്യവര്ഗങ്ങള് കാണപ്പെടുന്നത്.
അവ ഒരുപാട് ഇനം മൃഗങ്ങൾക്ക് ആശ്രയമായി മാറുന്നു.
ഇവിടെ ഇക്യൂദോറിൽ, മത്സരം കഠിനമാണ്.
ഇവിടെ, ഹമ്മിങ്ബേഡ്‌സ് തന്നെ നൂറോളം ഇനങ്ങളുണ്ട് ...
... എല്ലാം തേനിനായുള്ള പോരാട്ടത്തിലും.
ഓരോ പൂവിലും ഒരു സമയം വളരെ ചെറിയ അളവിലെ തേൻ ഉണ്ടാകൂ,
അതുകൊണ്ട് ആദ്യം വരുന്നവന് കിട്ടും.
ഒരു ഹമ്മിങ്ബേഡ്‌ മറ്റ് ഇനങ്ങളുമായി പോരാട്ടം ഒഴിവാക്കാൻ
ഒരുപാട് പണിപ്പെട്ടിട്ടുണ്ട്.
സ്വോഡ്ബില്ലുകൾ [Swordbills] ആണ് ലോകത്ത് സ്വന്തം ശരീരത്തെക്കാൾ നീളമുള്ള കൊക്കോടുകൂടിയ ഒരേയൊരു പക്ഷി.
ചില പൂക്കളുടെ നീളം മറ്റ് 99 ഇനം
ഹമ്മിങ്ബേഡുകൾക്കും എത്താനാവുന്നതിലും ദൂരെയാണ്.
സ്വോഡ്ബില്ലിന്റെ അസാമാന്യ കൊക്ക് പക്ഷെ
മറ്റുള്ളവയ്ക്ക് എത്താനാവാതെ ഇടങ്ങളിൽ എത്തിച്ചേരും...
...ഈ പൂവിന്റെ അറ്റം വരെ, അതിലെ മധുരമാർന്ന തേൻ നുകരാൻ.
ഇത് പോരാട്ടത്തിൽ നിന്നും രക്ഷപെടാൻ ഒരു വഴിയായി.
ഈ നീളമുള്ള പൂക്കൾ വിടരുന്നിടത്തോളം കാലം,സ്വോഡ്ബില്ലിന്
ധാരാളം ഭക്ഷണം ലഭിക്കും.
പക്ഷെ ശരീരത്തെക്കാൾ നീളമുള്ള കൊക്ക് ഉണ്ടാവുക എന്നത്കൊണ്ട് ദോഷവും ഉണ്ട്.
ആദ്യമായി, ഇതെങ്ങനെ വൃത്തിയായി സൂക്ഷിക്കും.
അതിലും ബുദ്ധിമുട്ടുള്ള കാര്യം, എങ്ങനെ തൂവൽ വെടിപ്പാക്കും?
മറ്റു ഹമ്മിങ്ബെഡുകളെപോലെ,
സ്വോഡ്ബില്ലുകൾക്ക് സ്വന്തം കൊക്ക് ഉപയോഗിച്ച് തൂവൽ ശരിയാക്കാനാകില്ല.
ഒരേയൊരു വഴിയേ ഉള്ളൂ - നല്ല അസ്സലായി ചൊറിയുക.
കുറച്ച് സംസ്കാരം കുറഞ്ഞ പരിപാടിയാണ് ...
... എന്നാലും സുഭിക്ഷമായ ഭക്ഷണത്തിന് കൊടുക്കാവുന്ന ഒരു ചെറിയ വില മാത്രം ...
...പ്രേത്യേകിച്ച് ഭക്ഷണസമയം പേമാരികൾ മൂലം
സ്ഥിരമായി മുടങ്ങുമ്പോൾ.
കാടുകൾ ഇത്രയും സമ്പുഷ്ടമാകാൻ
ഒരു അസാധാരണമായ കാരണം ഉണ്ട് ...
...ഇവിടത്തെ കാലാവസ്ഥ ഉണ്ടാക്കുന്നത് ഇവർതന്നെ.
ഓരോദിവസവും, വെള്ളം ഇലകളുടെ ഉപരിതലത്തിൽ നിന്നും ഊഷ്മാവായി ഉയരുന്നു.
വേണമെങ്കിൽ മരങ്ങൾ ശ്വസിച്ച് പുറത്തേക്ക് വിടുന്നത് മേഘങ്ങളായാണെന്ന് പറയാം.
ഇവ കാടിന് മുകളിൽ കൂടിച്ചേർന്ന്, അവസാനം ...
...അങ്ങ് പൊട്ടും.
ഓരോ കാടിന്റെയും ജീവരക്തം മഴയാണ്.
ദിവസവും ഉണ്ടാകുന്ന മഴയെ ചെറുത്തുനിൽക്കേണ്ടത് ഒരാവശ്യമാണ്.
ചിലകാടുകളിൽ, ഉദാഹരണത്തിന് ഇവിടെ ബ്രസീലിൽ,
മഴയുടെ ആധിക്യം മൂലം, കൊല്ലത്തിൽ നല്ലൊരു ഭാഗവും
മരങ്ങൾ പലതും വെള്ളത്തിനടിയിലാണ്.
കാടിന്റെ അടിത്തട്ട് വെള്ളത്തിന് 30 അടി താഴെയാണ്.
ഈ ലോകം തീർത്തും നിഗൂഢമാണ്, അധികമാരും കണ്ടിട്ടില്ലാത്തത്.
ഇവിടെ താമസിക്കുന്ന പല മൃഗങ്ങളെക്കുറിച്ചും നമ്മൾ ഒരുപാട് മനസ്സിലാക്കാനുണ്ട്...
...അതിൽ ചിലതിനെ നിങ്ങൾ മരങ്ങൾക്കിടയിൽ പ്രതീക്ഷിക്കുകപോലുമില്ല.
ഇവിടെ, കടലിൽ നിന്നും 1,000 മൈൽ അകലെ, ഡോൾഫിനുകൾ.
പുതിയതായി കണ്ടുപിടിച്ച ഒരിനം നദിയിൽ ജീവിക്കുന്ന ഡോൾഫിൻ ആണ് ഇവ, ഭൂമിയിൽ വേറെ എങ്ങും ഇല്ലാത്തവ.
ഈ ഇരുണ്ട കലങ്ങിയ വെള്ളത്തിൽ അവയ്ക്ക് കണ്ണുകാണില്ല,
അതുകൊണ്ട് വളരെ പതുക്കെയാണ് നീന്തുക,
അവയുടെ സോനാർ ഉപയോഗിച്ച് കാടിന്റെ അടിത്തട്ടിൽ മീനുകളെ തിരഞ്ഞ്.
ഈ കാടിന് പുതിയൊരു തരം ഡോൾഫിനുകളെ ഒളിച്ചുവെക്കാമെങ്കിൽ...
...വേറെ എന്തൊക്കെയുണ്ടാവും ഇവിടെ, ആരെങ്കിലും കണ്ടെത്താൻ കാത്ത്?
ഈ വെള്ളത്തിൽ മുങ്ങിയ കാടിന്റെ ആഴം കുറഞ്ഞ വഴികളിൽ,
മരങ്ങൾക്കിടയിലൂടെ നദി ഒഴുകുന്നു.
ഇവിടെ ഭക്ഷണം ധാരാളമുള്ളതിനാൽ, ഭീമജീവികളുടെ താവളമാണ്.
ക്യാപ്പിബാറാ [Capybara]എലിവർഗ്ഗത്തിലെ ഏറ്റവും വലിയ ഇനം...
...മനുഷ്യനോളം വലിപ്പം വെക്കുന്ന ഭീമൻ ഓട്ടറുകൾ...
...പിന്നെ ഈ നദികളുടെ അധിപൻ ...
...കൈമൻ [Caiman].
ഇവ 10 അടിയോളം നീളം വെക്കും, ആ വായിൽ പെടുന്ന എന്തിനെയും
കൊല്ലുകയും ചെയ്യും.
പക്ഷെ കുറച്ചുകൂടെ കഴിവുള്ള വേട്ടക്കാരുണ്ട് ...
...ചുറ്റുമുള്ള കാറ്റിൽ നിന്നും ഇറങ്ങുന്നവർ.
ഒരു ജാഗ്വാർ [Jaguar], കാട്ടിലെ പരമോന്നത വേട്ടക്കാരൻ.
അവന്റെ രാജ്യത്തിന്റെ അതിർത്തി ഈ നദിയാണ് ...
...പക്ഷെ ഇവിടെ വേറെ ആളുണ്ട്.
ഒരു പെൺപുലിയുടെ ഏരിയ ആണ് ഇത്.
നടിയുടെ ഈ കര ഇവൾ ഭരിക്കാൻ തുടങ്ങിയിട്ട് 5 വർഷത്തോളമാകും.
ഇവിടെ വേട്ടയാടാൻ അധികാരം അവൾക്കാണ്.
ക്യാപ്പിബാറാ ശക്തരും ശ്രദ്ധാലുക്കളും ആണ്.
ഇവിടെ ഗൂഢമായിട്ട് വേണം നീങ്ങാൻ.
മൂന്ന് അടി ദൂരത്തെങ്കിലും എത്തിയാൽ ചാടാനാകൂ.
ഇപ്പ്രാവശ്യം നടപ്പില്ല.
ഇവിടെ ഇവൾമാത്രമല്ല പെൺപുലി.
കാടിന്റെ ഓരോ സീമയും ഓരോരോ റാണിമാരുടെ അധികാരത്തിലാണ്.
ലോകത്തിൽ അധികം സ്ഥലങ്ങളില്ല, ഇത്രയധികം പുലികൾക്ക് ഭക്ഷണം നൽകാൻ ആവുന്നതായി.
ആണുങ്ങളുടെ ഇരപിടിത്തം മറ്റൊരു രീതിയിലാണ്.
ഏകദേശം 300 പൗണ്ട് [140 kg] ഭാരം വരുന്ന ഇവർക്ക്, ഗൂഢമായി നീങ്ങാൻ ആവില്ല...
...ഇത്രയധികം ജാഗ്വാറുകൾ ഉള്ളതിനാൽ,
ക്യാപ്പിബാറാക്ക് പിന്നാലെ ഓടാൻ താല്പര്യമില്ല.
ഇവന്റെ നോട്ടം വേറെ ഒരു ഇരയിലാണ്.
ഇവൻ ഇനി വേട്ടക്കാരനെ
വേട്ടയാടും.
പൂച്ചവർഗ്ഗത്തിൽ ഏറ്റവും ശക്തമായി കടിക്കാൻ കഴിയുന്നത് ജാഗ്വാറുകൾക്കാണ്.
അവൻ അറിയാം, കൈമാന്റെ മർമസ്ഥാനം...
...തലയോട്ടിയുടെ പിറകിൽ.
ഈ കാടിന്റെ താഴെത്തട്ടിൽ താമസിക്കുന്ന വേട്ടക്കാർ
പല രൂപത്തിലും വലിപ്പത്തിലും ഉണ്ട്.
പക്ഷെ അവർക്കെല്ലാം ഒരേ പ്രശ്നമാണ്.
ചെടിയാണോ ഇരയാണോ എന്ന് തിരിച്ചറിയുന്നതെങ്ങിനെ.
ഈ ഒളിച്ചുകളിയിൽ, ജയവും തോൽവിയും മാറിമറിയുന്നത്
കൺചിമ്മി തുറക്കുന്ന സമയത്തിലാണ്.
വേട്ടക്കാരനും ഇരയും തമ്മിലുള്ള ഈ നീണ്ട മത്സരം
അസാധാരണ കൃത്യതയാർന്ന പ്രച്ഛന്നവേഷങ്ങൾക്ക് വഴിയൊരുക്കാറുണ്ട്.
ഒരു ഇലവാലൻ ഓന്ത് [leaf-tailed gecko] പായൽ കണക്കെ ഒളിച്ചിരിക്കുന്നു.
ചില ജീവികൾ ഈ പ്രച്ഛന്നവേഷം വേറെ തലങ്ങളിലേക്ക് കൊണ്ടുപോകും...
...അതിൽ ഏറ്റവും ശ്രദ്ധേയം കോസ്റ്റ റിക്കയിലെ
ഈ അരുവികളിലാണ് താമസം.
ചില്ലുതവള [Glass frog].
ആൺതവള, വളരെ ചെറുത്, നിങ്ങളുടെ കൈവിരലിലെ നഖത്തിന്റെ വലിപ്പമേ ഉള്ളൂ
തികച്ചും സ്പടികം പോലെ ഉടൽ ...
...ഇവിടെ അതാവശ്യമാണ്.
കാരണം ഇവിടെ അനങ്ങുന്ന എന്തും ഇവനെ തിന്നാൻ റെഡി ആണ്,
ചീവീട് പോലും.
ഇവിടെ അവന് രക്ഷപ്പെടണമെങ്കിൽ അനങ്ങാതെ ഇരിക്കണം, പിന്നെ ചീവിടിന്റെ ദൃഷ്ടി
അവനെ കടന്ന് പോകുമെന്ന് പ്രത്യാശിക്കണം.
അപകടം നീങ്ങി,
അത് ഏതായാലും നന്നായി,
കാരണം ഇവാൻ ഒരച്ഛനാണ്...
...വിലമതിക്കാനാകാത്ത മുട്ടകൾ കാത്തുസൂക്ഷിക്കുന്ന ജോലിയിലും.
കഴിഞ്ഞ കുറെ ആഴ്ചകളായി, പേന തവളകൾ ഓരോന്നായി ഇവന്റെ അടുത്ത് വന്ന്,
അവരുടെ മുട്ടകൾ ഇവനെ ഏല്പിച്ചിട്ടാണ് പോയിരിക്കുന്നത്.
ഇതിൽ ചിലത് വിരിയാറായി.
ഇലയിൽ പല വിഭാഗത്തിലുള്ള മുട്ടകളുണ്ട്, ഏറ്റവും മുകളിലത്തേതാണ്
അവസാനമായി ഉണ്ടായത്, കഷ്ടിച്ച് ഒരു ദിവസമേ ആയിട്ടുള്ളൂ.
പക്ഷെ കാട്ടിൽ ഇപ്പോഴും ആരെങ്കിലും കാണും നിങ്ങളെ വേട്ടയാടാൻ.
ഈ കടന്നൽ [Wasp] തവളമുട്ടകൾ വേട്ടയാടുന്നതിൽ സ്പെഷ്യലിസ്റ് ആണ്.
ഇലയുടെ താഴത്തെ മൂലയിൽ വാല്മാക്രികൾ [tadpoles] അനങ്ങുന്നത് അവ കണ്ടുകഴിഞ്ഞു.
ഇപ്പോൾ അനങ്ങരുത്.
ഏറ്റവും പ്രായം കുറഞ്ഞ മുട്ടകൾക്കാണ് ഏറ്റവും അപകടം,
എല്ലാത്തിനെയും രക്ഷിക്കാൻ ഇവനാവില്ല.
പക്ഷെ ഈ വാല്മാക്രികൾ കാണുന്ന പോലെ അത്ര നിസ്സഹായരല്ല.
അത്ഭുതമെന്തെന്നാൽ, മുട്ടയിൽ നിന്നും വിരിയാത്ത വാൽമാക്രികൾക്ക് അപകടം മണത്തറിയാനാകും,
അതിൽ ഏറ്റവും ശക്തരും മുതിർന്നവരും കഷ്ടപ്പെട്ട് താഴെയുള്ള അരുവിയിലേക്ക് ചാടി രക്ഷപ്പെടും.
ഇലയുടെ മുകളിൽ ഉള്ള മുട്ടകൾ,
തീരെ ചെറുതാണ്,
കടന്നലുകൾക്ക് ഇപ്പൊ മനസ്സിലായി മുട്ടകൾ എവിടെയാണെന്ന്.
എന്നാൽ ആൺതവളയുടെ പുറം കണ്ടാൽ കുഞ്ഞുമുട്ടകൾ കൂട്ടിവെച്ചപോൽ തന്നെ ഇരിക്കുന്നു...
...ഇത് കടന്നലുകൾ ആശയകുഴപ്പത്തിലാക്കിയിരിക്കുന്നു.
സ്വന്തം ശരീരം വെച്ചുള്ള ഈ കളി വളരെ അപകടം പിടിച്ചതാണ്.
ഈ കടന്നലിന്റെ കുത്തു കൊണ്ടാൽ മരണം ഉറപ്പാണ്.
എന്തായാലും കുഞ്ഞുങ്ങളിൽ നല്ലൊരു ശതമാനവും രക്ഷപെട്ടു.
ഇവന് രണ്ടാഴ്ച കൂടി കാവൽ നിൽക്കേണ്ടി വരും,
പക്ഷെ കാറ്റിൽ, ഒരുദിവസം അതിജീവിക്കുന്നതും ഒരു ജയം തന്നെ.
രാത്രിയുടെ വരവോടെ,
കാടാകുന്ന വേദിയിൽ പുതിയ കഥാപാത്രങ്ങൾ വരികയായി.
പറക്കുന്ന കൃമികൾ ഇരയെ തേടി വെളിച്ചം വീശി വരവായി.
മറ്റു ചെടികളെ അപേക്ഷിച്ച്, കൂണുകൾക്ക് കാടിന്റെ ഇരുണ്ട അടിത്തട്ടിലും തളിർത്തുവളരാം.
ഒളിഞ്ഞു കിടക്കുന്ന അവ പുതിയ അവിശ്വസനീയമായ ആകൃതിയിലേക്ക് മാറുന്നു,
പ്രത്യുത്പാദനത്തിനായി.
ഓരോ കൂണും ലക്ഷക്കണക്കിന് അതിസൂക്ഷ്‌മമായ ബീജങ്ങൾ പറത്തിവിടും
അത് പിന്നെ അദൃശ്യമായി ഒഴുകി നടക്കും.
പലർക്കും മുകളിലോട്ട് ഉയരുന്ന ശരീരം ഉണ്ട്, തണുത്ത കാറ്റിൽ ഉണ്ടായേക്കാവുന്ന
ചെറിയ കാറ്റുപോലും കണ്ടുപിടിക്കാൻ.
പക്ഷെ ഇവ, വളരുമ്പോൾ,
പ്രകാശം പരത്താൻ തുടങ്ങും.
കൂണുകൾ വെളിച്ചം പുറപ്പെടുവിക്കുന്നതെന്തിനാണെന്നത് ഒരു രഹസ്യമായിരുന്നു...
...ഇതുവരെ.
അത്യധികം പ്രകാശമുള്ള കൂണുകളെപ്പറ്റി പഠിക്കുന്ന ശാസ്ത്രജ്ഞർ വാദിക്കുന്നത്
അവർ ഇതിന്റെ ഉത്തരം കണ്ടെത്തിയെന്നാണ്.
ഒരു ദീപസ്തംഭം പോലെ, വെളിച്ചം പ്രാണികളെ ആകർഷിക്കുന്നു.
വളരെ ദൂരത്ത് നിന്നും.
ഈ വണ്ടിന് വെളിച്ചം എന്നാൽ ഒരു അർത്ഥമേ ഉള്ളൂ ...
പെൺ വണ്ട്,
അതുകൊണ്ട് തന്നെ മറുപടിയായി വെളിച്ചം അവനും പ്രദർശിപ്പിക്കുന്നു.
പക്ഷെ അവൻ ഉദ്ദേശിച്ച വരവേൽപ്പല്ല ഇവിടെ കിട്ടിയത്.
ആശയകുഴപ്പത്തിലായ അവൻ പെൺവന്റിനെ തേടി യാത്ര തുടരുന്നു, ഇത് കൂണുകൾക്ക് സഹായകമാകുന്നു.
അവൻ തിരച്ചിൽ മതിയാക്കുന്നതിനകം തന്നെ, ദേഹമാസകലം കൂൺ ബീജം പറ്റിപ്പിടിച്ചിരിക്കും.
പേന വണ്ടിനെ തേടി അവന്റെ യാത്ര തുടരുമ്പോൾ,
ഈ ബീജം അവൻ കാടിന്റെ മറ്റു ഭാഗങ്ങളിലേക്ക് എത്തിക്കും.
കാടിൽ ഇരുട്ടത് തിളങ്ങുന്ന ഇതിലും വിചിത്രമായ പലതും ഉണ്ട്.
തീവണ്ടി പുഴുവിന്റെ [Railroad worm] വർണാഭമായ വെളിച്ചമാണിത്.
ഇത് സത്യത്തിൽ ഒരു പുഴുവല്ല, വിഷമുള്ള ഒരു തരം വണ്ടാണ്.
മഞ്ഞ വെളിച്ചം വഴിയിലുള്ള മറ്റുപ്രാണികൾക്കുള്ള മുന്നറിയിപ്പാണ്.
ഇവാൻ തേരട്ടയ്ക്കായുള്ള [Millipedes] വേട്ടയിലാണ്.
സമീപത്ത് തേരട്ടയുണ്ടെന്ന് മനസ്സിലായാൽ, മഞ്ഞ വെളിച്ചം അണക്കും.
ഇപ്പോൾ തലയിൽ ഒരു ചുവന്ന വെളിച്ചം മാത്രം.
തേരട്ടകൾക്ക് ചുവപ്പ് നിറം കാണാൻ ആകില്ല.
അതുകൊണ്ട് അവയ്ക്ക് ഈ രീതിയിൽ വരുന്ന തീവണ്ടിപ്പുഴുവിനെ കാണാനാകില്ല.
തേരട്ടയുടെ അന്ത്യം ഇവിടെ സംഭവിക്കുന്നു.
കാട്ടിലെ മൽസരം പല ജീവികളെയും അവരുടെ ജീവിതത്തിൽ
പലതും സവിശേഷമാക്കാൻ പ്രേരിപ്പിക്കുന്നു,
ഇണയെ വശീകരിക്കുന്നത് അടക്കം.
ഇത് നമ്മുടെ ഭൂമിയിലെ തന്നെ ഏറ്റവും സുന്ദരവും വിപുലവുമായ
പല ദൃശ്യങ്ങൾക്കും വഴിയൊരുക്കുന്നു.
ഒരു ചുവന്ന ആൺ പാരഡൈസ് പക്ഷി [Bird-of-paradise],
നൃത്തത്തിലൂടെ ഇണയെ വശീകരിക്കാൻ ഉള്ള മത്സരത്തിലാണ്.
നിരീക്ഷിക്കാൻ ഒരാൾ എത്തിയിട്ടുണ്ട്.
ഇവൾ സ്വാതന്ത്രയാണ്,
അവൾക്ക് ഇഷ്ടമുള്ള ആണിനെ തിരഞ്ഞെടുക്കും.
അവൾ തിരഞ്ഞെടുത്തു.
എന്നാൽ ഇപ്പോൾ അവൾക്ക് ഒരു സംശയം.
വേണ്ടേ? ഇവൻ ഒരൽപം വാശിയുള്ളതു പോലെ.
നാളെ ഭാഗ്യം കടാക്ഷിക്കുമായിരിക്കും.
ചുവന്ന പാരഡൈസ് പക്ഷികൾ മരത്തിന്റെ മുകളിലാണ് ദൃശ്യവിരുന്ന് ഒരുക്കുന്നത്.
അതെ കുടുംബത്തിലെ മറ്റു ചിലർ കാടിന്റെ ഇരുണ്ട നിലങ്ങളിൽ നൃത്തം വെക്കുന്നു.
ഇത് വിൽസൺസ് പാരഡൈസ് പക്ഷി [Wilson's bird-of-paradise].
നല്ല നിറമാർന്ന പക്ഷിയാണ്, പക്ഷെ കഷ്ടിച്ച് ഒരു കുരുവിയുടെ വലിപ്പം മാത്രം.
ഇവാൻ ഇതുവരെ ഉള്ള ജീവിതം ഒറ്റക്കാണ് ജീവിച്ചത്, പക്ഷെ ഇപ്പോൾ പ്രായപൂർത്തിയായതിനാൽ
ഇണയെ ആകര്ഷിക്കേണ്ടിയിരിക്കുന്നു.
ഈ ചെറിയ വെളിച്ചം അവനെ സഹായിച്ചേക്കും.
ആദ്യം വൃത്തിയാക്കൽ.
ഈ ഇലകൾക്കിടയിൽ പ്രദർശനം എളുപ്പമല്ല,
അവന്റെ സൗന്ദര്യം മുഴുവൻ എടുത്തു കാണുവാൻ വ്യക്തമായ പശ്ചാത്തലം ആവശ്യമാണ്.
ഈ തെളിച്ചമുള്ള ഇലകൾ മൂലം അതിഥിയുടെ ശ്രദ്ധ തിരിയാൻ പാടില്ല.
എല്ലാം പുറത്ത്.
പച്ചിലകളും കളയണം.
പച്ചിലകളാണ് തീർച്ചയായും ഒഴിവാക്കേണ്ടത്.
അരങ്ങ് തയ്യാറായി.
നടുവിൽ ഒരു തൂണും ചെറിയൊരു തുണ്ട് വെളിച്ചവും.
ഒരുക്കങ്ങൾ പൂർത്തിയായി.
ഇനി ഇവന്റെ ക്ഷണം ഏതെങ്കിലും പെൺകിളി സ്വീകരിക്കണം.
ഇവിടെ ആഴ്ചകളോളം കാത്തിരിക്കേണ്ടിവരും.
അവസാനം ഒരു പെൺകിളി.
പ്രദർശനം ആരംഭിക്കാൻ സമയമായി.
അവൾ അവനെ വിലയിരുത്താൻ പോകുന്നത് അവന്റെ തൂവലിന്റെ ശോഭ വിലയിരുത്തിയാണ്.
പക്ഷെ അവൾക്ക് നന്നായി കാണണമെങ്കിൽ,
അവൾ അരങ്ങിന് നേരെ മുകളിൽ ആയി ഇരിക്കേണ്ടത് അവന്റെ ആവശ്യമാണ്,
വെളിച്ചത്തിന് താഴെ.
അവന് തിളങ്ങാൻ ഇത് ഒരേയൊരു അവസരമായിരിക്കും.
അവൾക്കു മുന്നിൽ അവൻ ഇതാ ഒരു വർണാഭമായ ദൃശ്യം കാഴ്ച വെക്കുന്നു
അവൾക്കായി മാത്രം.
കാടിന്റെ അടിത്തട്ടിലെ ഇരുട്ടിൽ,
അവൻ തിളങ്ങുന്ന ഒരു മരതകമാണ്.
ഈ കാട്ടിലെ ഇലകളെക്കാൾ തിളങ്ങുന്ന ഒന്ന്.
സംഭവം ഏറ്റു.
കാട്ടിലെ മത്സരം അതിജീവിക്കാൻ, ഓരോ ജീവിക്കും അതിന്റേതായ
വഴികൾ കണ്ടെത്തണം.
ഈ തിരക്കുപിടിച്ച ലോകത്തെ വൈവിധ്യം മൂലം, ലോകത്തെ
എല്ലാ ജീവികൾക്കും അവരുടെ തുടക്കം ഇവിടെ കണ്ടെത്താനാകും ...
...മനുഷ്യരടക്കം.
മഡഗാസ്കറിലെ ഈ കാടുകൾ നമ്മുടെ ഒരു അകന്ന ബന്ധുവിന്റെ വാസസ്ഥലമാണ്.
ഈ പേൺ ഇന്ദ്രി ഒരുപാട് പോരാടിയാണ് കാടിന്റെ ഈ ഭാഗം
അവൾക്കും കുടുംബത്തിനും സുരക്ഷിതമാക്കി മാറ്റിയത്.
എന്നും കാലത്ത് കുടുംബത്തോടെ പാടും,
ഇത് അവരുടെ വീടാണെന്ന് മറ്റുള്ളവരെ ഓർമ്മപെടുത്തുകയാണ് ഇവിടെ.
ഇന്ദ്രികൾ ഇവിദത്തെ ജീവിതവുമായി അത്രമാത്രം പൊരുത്തപ്പെട്ടു
അവർക്ക് ഇനി വേറെ എങ്ങും ജീവിക്കാൻ ആവില്ല.
അവർക്കും ഇവിടം പങ്കുവെക്കുന്ന മറ്റ് കോടിക്കണക്കിന് ജീവജാലങ്ങൾക്കും,
കാട് ഒരു അഭയകേന്ദ്രമാണ്.
പക്ഷെ അത് മാറിക്കൊണ്ടിരിക്കുന്നു.
ഈ കുടുംബത്തിന്റെ നാഥ ജനിച്ചുവളർന്ന കഴിഞ്ഞ 10 വർഷത്തിനിടയിൽ,
പാത ലക്ഷം ഹെക്ടർ കാടുകൾ നശിച്ചുപോയി
മഡഗാസ്കറിൽ മാത്രം,
അതോടൊപ്പം ഇവിടെ താമസിച്ചിരുന്നത്തിൽ പാതി ഇന്ദ്രി കുടുംബങ്ങളും.
ഇവിടത്തെ ആളുകൾ പറയുന്നത് ഇന്ദ്രികൾ അവർക്ക് കൂടപ്പിറപ്പ് പോലെയാണെന്നും അവരുടെ ഗാനം
നമ്മൾ എല്ലാവരും ഒരിക്കൽ കാടിനെ ആശ്രയിച്ചിരുന്നു എന്നുള്ളതിന്റെ ഓർമ്മപെടുതലാണെന്നും.
ഈ പറുദീസ ഇപ്പോഴും മാസ്‌മരതയുടെയും വിസ്മയത്തിന്റെയും ഇടമാണ്.
കാത്തുരക്ഷിക്കേണ്ടത്.
കാടുകൾ ഇപ്പോഴും ഭൂമിയിലെ അധികം ആളുകൾ എത്തിപ്പെടാത്ത ഇടങ്ങളാണ്,
അതിന് തക്കതായ കാരണവും ഉണ്ട്.
ഇവിടെ ജോലിയെടുക്കുക നല്ല ബുദ്ധിമുട്ടാണ്.
ഇവിടെ ബ്രസീലിലെ വെള്ളം നിറഞ്ഞ കാടുകളിൽ,
നമ്മുടെ ആളുകൾ പുതിയതായി കണ്ടെത്തിയ നദീജല ഡോൾഫിനെ അന്വേഷിച്ചു പോകുകയാണ്.
ഇതിനെ കുറിച്ച് ഉള്ള അറിവ് വളരെ കുറവാണ്, അതുകൊണ്ട് തന്നെ കണ്ടെത്തുക പോലും വലിയ ബുദ്ധിമുട്ടാണ്.
അടുത്ത 5 ആഴ്ചത്തേക്ക് ഇവരുടെ താവളം ഇവിടെ ആകെയുള്ള നിലത്തിൽ ഉള്ള കുഞ്ഞു കുടിലാണ്,
പക്ഷെ ഇവിടെ വേറെ ആൾതാമസമുണ്ട്.
ആരോ ഇവിടെ കൂടുകെട്ടുന്ന പണിയിലാണ്.
എലിയാണ് താമസക്കാരൻ.
- ഹലോ, എലികുട്ടാ. - ഭക്ഷണം വെക്കുന്ന അലമാരിയിൽ ...
ഹലോ, നാണമാണോ?
വീട്ടിലെ താമസക്കാർ മുരടന്മാരാണെങ്കിൽ വലിഞ്ഞുകേറി വന്നവരുടെ കാര്യം പറയണോ.
വലിയൊരു ചിലന്തി.
ദൈവമേ.
ഒരു കൂട്ടം ആക്രമണകാരികളായ ചുവന്നുറുമ്പുകൾ [red ants] വള്ളത്തിൽ കേറാൻ ശ്രമിക്കുന്നുണ്ട്.
നേരെ പോയി ഇടിച്ചാലോ?
കടൽകൊള്ളക്കാരെപോലെ നേരെ വള്ളത്തിലോട്ട് കേറിവരും,
നമ്മുടെ മുഖമടക്കം കടിച്ചു തിന്നുകയും ചെയ്യും.
അതൊന്നും സത്യമല്ല,
എന്നാലും ഈ പേടിപ്പിക്കുന്ന ജീവികളാണ് ഇവരുടെ പ്രധാന പ്രശ്നം.
വെള്ളം കയറിയ കാട് വലുതാണെന്ന് മാത്രമല്ല,
അഭേദ്യവുമാണ് പലയിടങ്ങളിലും, ഈ പുതിയ ഇനം ഡോള്ഫിനുകൾ എവിടെയും ഉണ്ടാകാം
ആകെമൊത്തം 150,000 ചതുരശ്ര മൈൽ ഉള്ള ഈ കാട്ടിൽ.
പക്ഷെ ഇവരുടെ കൈയ്യിൽ ഒരു തന്ത്രമുണ്ട്.
ഡോൾഫിനെ വെള്ളത്തിലൂടെ സഞ്ചരിക്കുന്നത് ശബ്ദമുപയോഗിച്ചാണ്
അവരുടെ സോനാർ വഴി.
വെള്ളംകേറാത്ത മൈക്ക് ഉപയോഗിച്ചാൽ ഡോൾഫിനുകളുടെ ശബ്ദം കേക്കാം,
അവയെ പിന്തുടരുകയും ആവാം.
പക്ഷെ പറയുന്ന പോലെ അത്ര എളുപ്പമല്ല.
ഈ വഴി ക്ലിയർ ആണ്.
കാണുന്നുണ്ടോ? അവിടെ.
ആദ്യമായിട്ട് ഇവയെ കാണാൻ ഒരാഴ്ച എടുത്തു,
എന്നിട്ടോ കഷ്ടിച്ച് ഒരു സെക്കന്റ് നേരത്തേക്ക്.
ഒരു ഡോൾഫിൻ മാത്രമേ ഉള്ളെന്ന് തോന്നുന്നു.
തീരെ പ്രതീക്ഷിക്കാതെ ഇരിക്കുമ്പോൾ എവിടെയും അത് വരും.
വെള്ളത്തിലൂടെ നോക്കുമ്പോൾ കലങ്ങിയ വെള്ളത്തിൽ നിന്നും
പൊങ്ങി വന്ന് ഉടനെ അപ്രത്യക്ഷമാകുന്നത് കാണാം.
അവസാനം ഡോൾഫിൻ അവരെ കാട്ടിലെ ഒരു തുറന്ന പ്രദേശത്തേക്ക് കൊണ്ടുചെന്നു.
കിട്ടിപ്പോയ്, യേയ്!
ഇവിടെ, അവസാനം എന്തെങ്കിലുമൊന്ന് കിട്ടാൻ സാധ്യത കാണുന്നു.
പക്ഷെ ആദ്യ ഷോട്ട് ഒരു സെക്കന്റ് മാത്രം.
- ഹലോ. - ഡോൾഫിൻ ഇത്ര അടുത്ത് എത്തിയ സ്ഥിതിക്ക്,
ഇവർ വേറൊരു പരിപാടി പരീക്ഷിക്കാൻ പോകുന്നു...
വെള്ളത്തിന് പിന്നിൽ ഒരു അണ്ടർവാട്ടർ കാമറ കെട്ടിയിടുക.
ഡോൾഫിൻ അതിന് ഏകദേശം സമാന്തരമായി വന്നു.
പ്രശ്നം എന്താണെന്ന് വെച്ചാൽ, വെള്ളം കലക്കിയത് കാരണം, ഡോൾഫിനെ
കാണാൻ പറ്റില്ല, ക്യാമറക്ക് തൊട്ട് അടുത്ത് എത്തിയാൽ പോലും.
എന്തായാലും, ഡോൾഫിൻ ഈ നദീതടത്തിൽ ഉള്ള സ്ഥിതിക്ക്,
വേറൊരു വഴി നോക്കാം.
മൈക്കിൾ സാൻഡേഴ്സൺ ഒരു ഡ്രോൺ ഓപ്പറേറ്റർ ആണ്.
ഡോൾഫിൻ തുറസ്സായ വെള്ളത്തിൽ ഉള്ളിടത്തോളം,
വായുമാർഗം പിന്തുടരാൻ ആയേക്കും.
ഡോൾഫിൻ ഇവിടെ ഉണ്ടെന്നാണ് കണക്കാക്കുന്നത്,
ഡ്രോൺ വെച്ച് ശ്രമിക്കാം, അതാണ് ഏറ്റവും നല്ല സാധ്യതയുള്ള വഴി.
മൈക്കിളിൽനേയും ഡ്രോണിനെയും ഈ മണൽതിട്ടയിൽ തനിച്ചാക്കി,
മറ്റുള്ളവർ വീണ്ടും നദീതടത്തിലേക്ക്.
പക്ഷെ ഈ കാട്ടിൽ ഇത്രയും വെള്ളം കേറാൻ ഒരു കാരണമുണ്ട്.
ഇവിടത്തെ മഴ കാണാത്തതാണ്,
പേമാരി പെട്ടെന്ന് തന്നെ തീരുമെങ്കിലും,
ഇത് സാധാരണ പേമാരിയല്ല.
വർക്ക് ആകുന്നില്ലേ?
മോട്ടോർ കേടുവന്നു, ബോട്ടിൽ വെള്ളം കയറി,
അവർക്ക് കരയിലേക്ക് തിരിച്ചു പോയെ പറ്റൂ.
പെട്ടെന്ന് തീരുമെന്ന് കരുതി,
പക്ഷെ നിൽക്കുന്ന ലക്ഷണമില്ല, നല്ല പൊരിഞ്ഞ മഴയാണ്,
നനഞ്ഞു കുതിർന്നു പോയി ഞാൻ.
അവർ ഇപ്പൊ ഇവിടെ കുടുങ്ങികിടപ്പാണ്, എല്ലാം നനഞ്ഞു,
മരണങ്ങൾ വീഴുന്നു, മൈക്കിൾ പുഴക്ക് നടുവിൽ എവിടെയോ ഒറ്റക്ക്.
ഞാൻ ഇത്ര ശക്തമായ മഴ ഇതിനു മുൻപ് കണ്ടിട്ടില്ല.
- ഭയങ്കരം തന്നെ. - മൈക്കിളിന് പ്രശ്‌നമൊന്നും ഇല്ലെന്ന് കരുതാം.
നമുക്ക് ചുറ്റും മരങ്ങൾ വീണുകൊണ്ട് ഇരിക്കുന്നു.
മൈക്കിൾ അവിടെ ആ കൊച്ചു മണൽതിട്ടയിൽ,
മറ്റേ ബോട്ടും ഡ്രോണും മാത്രം കൂട്ടിന്.
പേടിയാവുന്നു.
രണ്ടുമണിക്കൂർ കഴിഞ്ഞ്,
പേമാരിയിൽ കുറച്ച് ശമനം ഉണ്ടായപ്പോൾ, മൈക്കിൾ മറ്റുള്ളവരുടെ കൂട്ടത്തിൽ തിരിച്ചെത്തുന്നു.
ഞാൻ കണ്ടതിൽ വെച്ച് ഏറ്റവും വലിയ പേമാരിയിലാണ് പെട്ടുപോയത്.
ഏകദേശം ഇതുവരേക്കും വെള്ളം കേറി
ഇതിനി വർക്ക് ആകുമോ എന്നറിയില്ല,
ഇത് നിലത്താണ് കിടന്നിരുന്നത്.
ഡ്രോണിന്റെ പണി കഴിഞ്ഞെന്ന് തോന്നുന്നു.
പേടിച്ചുപോയി അല്ലെ?
അടുത്ത 12 മണിക്കൂറിനിടയിൽ, പേമാരി വീണ്ടും വീണ്ടും വന്നുകൊണ്ടിരുന്നു.
കാലാവസ്ഥ ഇങ്ങനെ തുടർന്നാൽ,
ഇവർക്ക് ഡോൾഫിന്റെ അടുത്തേക്ക് പോകാൻ പറ്റില്ല.
അടുത്ത ദിവസം കാലത്ത്,
ആകാശം തെളിഞ്ഞു, ഡ്രോൺ ശരിക്കാൻ പറ്റുന്ന കോലത്തിലും.
പക്ഷെ ഒരുപാട് വൈകിയാൽ ഡോൾഫിൻ തിരിച്ച് കാട്ടിലേക്ക്
പോകാൻ സാധ്യത കൂടും,
പിന്നെ എല്ലാം ഒന്നേന്ന് തുടങ്ങണം.
അവസാനം ഭാഗ്യം അവരെ കടാക്ഷിച്ചു.
ഡോൾഫിൻ അവിടെത്തന്നെ ഉണ്ട്.
ആദ്യമായി അവർക്ക് വെള്ളത്തിൽ നിന്നും ആകാശത്തു നിന്നും
ഷൂട്ട് ചെയ്യാൻ അവസരം കിട്ടി,
ഈ പിടികിട്ടാപ്പുള്ളി എന്താണ് ചെയ്യുന്നതെന്ന് കണ്ടുപിടിക്കാനും.
അവർ ബോട്ടിൽ ഇങ്ങനെ അന്വേഷിച്ചു പോകുമ്പോൾ,
"അതാ, അവിടെ കുമിളകൾ കാണുന്നുണ്ട്."
ഡ്രോണിനൊപ്പം നമ്മളും പറക്കുന്നതിനാൽ ഡോള്ഫിനുകളെ കാണാം,
ഒരെണ്ണമേ ഇല്ലെന്നു വിചാരിച്ച ഇടത്ത്, അഞ്ചെണ്ണത്തിനെയാണ് കണ്ടത്.
ഒട്ടും പ്രതീക്ഷിച്ചതല്ല.
ഈ ഡോള്ഫിനുകൾ ഒറ്റക്ക് താമസിക്കുന്നവയല്ല എന്നറിഞ്ഞ് എല്ലാവരും അത്ഭുതപ്പെട്ടു,
ഇവ ഒരുമിച്ചാണ് വേട്ടയാടുന്നത്.
ഡ്രോൺ വെച്ച് നിരീക്ഷിക്കുന്നതിനിടയിൽ,
"ഒരു ഡോൾഫിൻ മാത്രമേ ഉള്ളൂ എന്ന് കരുതി"
എണ്ണിനോക്കിയപ്പോൾ അഞ്ചെണ്ണം, മറ്റൊരിടത്ത് അന്വേഷിക്കുമ്പോൾ
അവയെല്ലാം പുറകിൽ തന്നെ ഉണ്ട്, നമ്മളെ നോക്കി ചിരിച്ചുകൊണ്ട്.
ഈ പുതിയ അനുഭവം മൂലം ഇവർക്ക് കാട്ടിലെ
തീരെ പ്രതീക്ഷിക്കാത്ത ഒരു ജീവിയെപ്പറ്റി മനസ്സിലാക്കാൻ ആയി.
ഭൂമിയിലെ ആരും എത്തിപ്പെടാത്ത ഈ സ്ഥലത്തു.
അടുത്ത പ്രാവശ്യം... ജീവനെ പരിമിതികൾ പരീക്ഷിക്കുന്ന തീവ്രതയാർന്ന ഒരിടം.
ഇവിടത്തെ പ്രതികൂല സാഹചര്യങ്ങളെ തരണം ചെയ്യുന്ന ജീവജാലങ്ങളുടെ അസാമാന്യ തന്ത്രങ്ങൾ.
ഭൂമിയിലെ ഐതിഹാസികമായ അതിജീവനത്തിന്റെ കഥകൾ മെനഞ്ഞുകൊണ്ട്.
ഇവയാണ് മരുഭൂമികൾ.
പരിഭാഷ : ശ്രീധർ Translation : Sree Dhar